o
Kunnian Kuninkaan seurakunta, Jerusalem
Kiitos Herralle! Olemme tulleet Kunnian kuninkaan seurakuntaan
saadaksemme Jumalan siunauksen.
Uskon Jumalan täyttävän meidät siunauksilla.
Hän täyttää meidän tarpeemme.
Hän on rikkautensa mukaisesti täyttävä kaikki tarpeemme
kirkkaudessa, Kristuksessa Jeesuksessa.
"Hyvä on Herraa kiittää ja veisata kiitosta sinun nimellesi." (Ps. 91)
"Katso, kuinka hyvää ja suloista on,
että veljekset sovussa asuvat!" (Ps. 133)
On suloista, että istumme Jumalan huoneessa
saamassa Pyhän Hengen voitelun ja kiittämässä Hänen nimeään.
Tänään puhun Ruutin kirjasta, koska vietimme juuri shavuotia,
eli helluntaita, jolloin Toora annettiin,
ja Pyhä Henki vuodatettiin, mistä Apostolien teot kertovat.
Se on ensihedelmien juhla.
Puhun tänään Ruutin kirjasta
ja Israelin ja seurakunnan suhteesta,
Kristuksen ruumiista ja Israelista.
Katsotaan Ruutin kirjan ensimmäinen luku.
Ottakaa Jumalan Sana, ja rukoilkaa:
Minulla on Jumalan Sana, ja tänään opiskelen sitä.
Jumala uudistaa mieleni ja opin tuntemaan Hänet
ja seuraamaan Häntä rakkaudella, toivolla ja uskolla.
Jeesus Kristus on Jumalan Sana, joka tuli lihaksi.
Tulkoon lihaksi elämässäni sekin, mitä opin tänään.
Niin tuotan runsasta hedelmää ja kunniaa Jumalalle.
Jeesuksen nimessä, aamen.
Ruut 1:1:
"Siihen aikaan kun tuomarit hallitsivat, tuli nälänhätä maahan.
Silloin muuan Juudan Beetlehemin mies lähti sieltä..."
Jeesushan syntyi Beetlehemissä.
"...ja asettui vaimonsa ja kahden poikansa kanssa
muukalaisena asumaan Mooabin maahan.
Miehen nimi oli Elimelek, hänen vaimonsa nimi oli Noomi
ja hänen kahden poikansa nimet Mahlon ja Kiljon;
he olivat efratilaisia Juudan Beetlehemistä.
Niin he tulivat Mooabin maahan ja oleskelivat siellä.
Ja Elimelek, Noomin mies, kuoli,
ja Noomi jäi jälkeen kahden poikansa kanssa.
Nämä ottivat itselleen mooabilaiset vaimot;
toisen nimi oli Orpa ja toisen nimi Ruut.
Ja he asuivat siellä noin kymmenen vuotta.
Ja myös nuo molemmat, Mahlon ja Kiljon, kuolivat,
niin että vaimo jäi yksin jälkeen kahdesta pojastaan ja miehestään.
Silloin hän nousi miniöineen pala- taksensa takaisin Mooabin maasta,
sillä hän oli kuullut Mooabin maassa,
että Herra oli pitänyt kansastansa huolen ja antanut sille leipää."
Roomalaiskirje sanoo, että usko tulee kuulemisesta,
ja kuuleminen Jumalan Sanasta.
Noomi kuuli, mitä tapahtui Israelissa.
Hän kuuli Israelin ulkopuolella,
että Herra oli pitänyt kansastansa huolen ja antanut sille leipää.
Haluan kertoa, mitä tänään tapahtuu,
ja miten tämä kohta liittyy meidän aikaamme.
Herra pitää huolta tänäänkin.
Hän avaa meille taivaan ja antaa hengellistä leipää.
Hän antaa meille kyvyn perustaa uusia seurakuntia.
Me kokoonnumme kiittämään Hänen pyhää nimeään.
Israelissa on jo tuhansia Jeesukseen uskovia.
Monet ottavat Jeesuksen vastaan.
Tiedämme, että Hän on elämän leipä,
joka laskeutui taivaasta.
Miten he ottavat Jeesuksen vastaan? Kun kerromme Jeesuksesta heille,
tai Jeesus tulee heidän luokseen. Sellaisia todistuksia on paljon.
Noomi kuuli, että Herra oli pitänyt kansastansa huolen
ja antanut sille leipää.
Rukoilemme herätystä Israeliin. Huudamme Jumalan puoleen,
ja oman aikataulunsa mukaan Jumala tekee ihmeitä.
Hän pitää huolen ja antaa leipää.
Tänään haluan puhua seurakunnasta.
Ruut edustaa seurakuntaa. Hän on seurakunnan symboli.
Ruut: 1:7: "Niin hän lähti yhdessä molempien miniäinsä kanssa
siitä paikasta, jossa oli oleskellut.
Ja heidän tietä käydessään matkalla Juudan maahan
sanoi Noomi molemmille miniöillensä:
'Menkää, palatkaa kumpikin äitinne kotiin.
Herra tehköön teille laupeuden,
niinkuin te olette vainajille ja minulle tehneet.
Herra suokoon, että saisitte turvan kumpikin miehenne kodissa.'
Ja hän suuteli heitä. Mutta he korottivat äänensä ja itkivät
ja sanoivat hänelle: 'Me seuraamme sinua sinun kansasi luo'.
Mutta Noomi vastasi: 'Kääntykää takaisin, tyttäreni;
miksi te lähtisitte minun kanssani?
Voinko minä enää saada poikia miehiksi teille?
Kääntykää takaisin, tyttäreni, menkää,
sillä minä olen liian vanha joutuakseni miehelään.
Vaikka ajattelisinkin: 'Minulla on vielä toivoa',
ja vaikka vielä tänä yönä joutuisin miehelään ja synnyttäisin poikia,
ette kai te kuitenkaan odottaisi, kunnes he kasvaisivat suuriksi,
ette kai te kuitenkaan sulkeutuisi huoneeseen
ja olisi miehelään menemättä.
Ei, tyttäreni; minä olen hyvin murheissani teidän tähtenne,
sillä Herran käsi on sattunut minuun.'
Niin he korottivat vielä äänensä ja itkivät.
Silloin Orpa suuteli anoppiaan jäähyväisiksi,
mutta Ruut riippui kiinni hänessä."
Noomi kuvastaa Israelia ja Ruut seurakuntaa.
Roomalaiskirje sanoo, että Kristuksen seurakunta,
kaikki, jotka uskovat Jeesukseen Kristukseen,
kiinnittyvät tähän Juureen.
Jumala on kiinnittänyt kaikki uskovat Jeesukseen Kristukseen.
Ennen he eivät olleet kansa, mutta nyt heistä on tullut kansa,
kuten Pietari kirjoittaa.
He ovat omaisuuskansa, koska Jumala otti heidät Israeliin.
Ruut 1:14: "...Ruut riippui kiinni hänessä.
Ja Noomi sanoi: 'Katso, kälysi on kääntynyt takaisin
oman kansansa ja jumalansa luo, käänny sinäkin kälysi kanssa'."
Orpa palasi siis kansansa ja jumalansa luo.
Ruut 1:16: "Mutta Ruut vastasi: 'Älä vaadi minua jättämään sinua
ja kääntymään takaisin, pois sinun tyköäsi.
Sillä mihin sinä menet, sinne minäkin menen,
ja mihin sinä jäät, sinne minäkin jään,
sinun kansasi on minun kansani,
sinun Jumalasi on minun Jumalani.'"
Näin käy, kun ihminen todella uskoo, että Jeesus on Herra.
Katsotaan, mitä Roomalaiskirjeen luku 1 sanoo Jeesuksesta.
Tämä on tärkeä ymmärtää.
Room. 1:1: "Paavali, Jeesuksen Kristuksen palvelija,
kutsuttu apostoli, erotettu julistamaan Jumalan evankeliumia,
jonka Jumala on edeltä luvannut profeettainsa kautta
pyhissä kirjoituksissa, hänen Pojastansa -
joka lihan puolesta on syntynyt Daavidin siemenestä
ja pyhyyden hengen puolesta kuolleistanousemisen kautta
asetettu Jumalan Pojaksi voimassa -
Jeesuksesta Kristuksesta, meidän Herrastamme,
jonka kautta me olemme saaneet armon ja apostolinviran..."
Ruut puhuu profeetallisesti jokaiselle,
joka tulevaisuudessa uskoisi Israelin Jumalaan Jeesuksen kautta.
Jokaisen uskovan täytyy ymmärtää nämä profeetalliset sanat.
Ruut. 1:16:
"...sinun kansasi on minun kansani, sinun Jumalasi on minun Jumalani."
Tänään näemme, miten monet Israelia rakastavat kristityt,
veljemme ja sisaremme,
tulevat Israeliin siunaamaan Israelin kansaa.
He liittyvät Israelin kansaan,
koska Israelin Jumalasta on tullut heidän Jumalansa
Jeesuksen kautta.
Katsotaan Efesolaiskirje 2:11. Kiitos Herralle Hänen teoistaan.
"Muistakaa sentähden, että te ennen, te lihanne puolesta pakanat,
jotka olette saaneet ympäri- leikkaamattomien nimen niiltä,
joita, lihaan käsillä tehdyn ympärileikkauksen mukaisesti,
sanotaan ympärileikatuiksi,
että te siihen aikaan olitte ilman Kristusta,
olitte vailla Israelin kansalaisoikeutta
ja vieraat lupauksen liitoille, ilman toivoa ja Jumalaa maailmassa;
mutta nyt, kun olette Kristuksessa Jeesuksessa, olette te, jotka ennen
olitte kaukana, päässeet lähelle Kristuksen veressä."
Ennen olitte vieraita, mutta nyt veljiämme ja sisariamme,
Kristuksen seurakunta, joka rakastaa Israelin Jumalaa,
ottaa Hänet vastaan Isänään ja rakastaa Israelia sanoen:
"Kansasi on kansani ja Jumalasi on Jumalani."
Ette enää ole Israelille vieraita, koska Jumala yhdisti teidät
Jeesuksen verellä.
Ef. 2:14: "Sillä hän on meidän rauhamme, hän,
ja purki erottavan väliseinän... kun hän omassa lihassaan
teki tehottomaksi käskyjen lain säädöksinensä,
tuodakseen itsessänsä nuo kaksi yhdeksi uudeksi ihmiseksi,
tehden rauhan,
ja yhdessä ruumiissa sovittaakseen molemmat Jumalan kanssa
ristin kautta, kuolettaen itsensä kautta vihollisuuden.
Ja hän tuli ja julisti rauhaa teille, jotka kaukana olitte,
ja rauhaa niille, jotka lähellä olivat,
sillä hänen kauttansa on meillä molemmilla pääsy yhdessä Hengessä
Isän tykö.
Niin ette siis enää ole vieraita ettekä muukalaisia,
vaan te olette pyhien kansalaisia ja Jumalan perhettä..."
Se tarkoittaa Israelia.
"Ette enää ole vieraita."
Ottakaamme siis vastaan veljemme ja sisaremme,
jotka eivät ole syntyneet juutalaisiksi lihan puolesta,
mutta jotka ovat syntyneet Pyhästä Hengestä,
ja jotka rakastavat Israelia sanoen kuin Ruut:
"Kansasi on kansani, ja Jumalasi on Jumalani."
Monien täytyy kuitenkin oppia Ruutin kirjasta,
miten Ruut otti Noomin kansan ja Jumalan omakseen,
mikä on kaikkein tärkeintä,
ja myös tämän maan, jonne hän tuli Noomin kanssa.
Hän sai Israelin maan.
Ruutin ei ollut helppo jättää kaikki taakseen.
Muuten, Jumala siunasi häntä.
Jumala siunaa oikeita päätöksiämme.
Hän siunaa sitä, että valitsemme Hänen tahtonsa mukaisesti.
Ruut valitsi sen, ja Jumala siunasi häntä.
Haluan lukea teille mielen- kiintoisen kohdan Psalmeista.
Psalmi 45, jae 11.
"Kuule, tytär, katso ja kallista korvasi,
unhota kansasi ja isäsi huone..."
Näin tapahtui Ruutille.
"...unhota kansasi ja isäsi huone,
ja saakoon kuningas halun sinun kauneuteesi,
sillä hän on sinun herrasi." Näin tapahtui Ruutille.
Meidän täytyy rukoilla, että Kristuksen ruumis maailmassa
ymmärtäisi tämän ilmestyksen ja sanoisi Israelille:
"Kansasi on kansani, ja Jumalasi on Jumalani."
Jeesuksen nimessä.
Jatketaan.
Kuulkaa, mitä tapahtui sen jälkeen, kun Ruut sanoi näin.
He palasivat Israelin maahan, mutta edessä on ongelma.
Heillä ei ole ruokaa.
Pellot ovat täynnä viljaa, mutta ei ole työntekijöitä.
Tänään tilanne on juuri tämä.
Eloa on paljon, mutta työmiehiä vähän.
Siksi Jeesus sanoi: "Rukoilkaa siis elon Herraa,
että hän lähettäisi työmiehiä elonkorjuuseensa."
Rukoilemme, että Hän lähettäisi työntekijöitä.
Jeesukseen uskovien pakanoiden luku täyttyy,
kun rukoilemme, että Jumala lähettäisi työmiehiä
maailman kaikille pelloille.
Kun pakanoiden luku täyttyy, kun he ottavat Jeesuksen vastaan
Jumalan valittua heidät Jumalan lapsiksi,
silloin on Israelin aika, ja Israelin kansaan tulee herätys.
Mitä tapahtui Pietarille ja Jeesuksen 120 opetuslapselle?
He odottivat Kristuksen lupausta.
Jeesus sanoi heille: "Älkää lähtekö Jerusalemista."
"...kun Pyhä Henki tulee teihin, niin te saatte voiman,
ja te tulette olemaan minun todistajani sekä Jerusalemissa
että koko Juudeassa ja Samariassa ja aina maan ääriin saakka".
Meidän täytyy rukoilla,
että pakanoiden luku täyttyisi koko maailmassa -
arabimaissa, Euroopassa, Yhdysvalloissa,
Australiassa, Uudessa Seelannissa, Kiinassa, Intiassa,
Pohjois-Koreassa, kaikkein vaikeimmissakin paikoissa.
Rukoilkaamme, että siellä nousisi Ruutin kaltaisia ihmisiä,
jotka sanoisivat Israelille:
"Kansasi on kansani, ja Jumalasi on Jumalani."
Meidän täytyy myös ymmärtää, minkä puolesta rukoilemme.
Avataan yhdessä Roomalaiskirjeen luku 11.
Roomalaiskirje on apostoli Paavalin kirjoittama.
Roomalaiskirje 11:15:
"Sillä jos heidän hylkäämisensä on maailmalle sovitukseksi,
mitä heidän armoihin-ottamisensa on muuta kuin elämä kuolleista?
Paavali sanoo, että heidän hylkäämisensä
on ylösnousemus.
Nyt kansamme elää ylösnousemuksen aikaa.
Meidän täytyy rukoilla.
Pakanoiden luku ei täyty, kunnes maailmassa nousee
tarpeeksi Ruutin kaltaisia ihmisiä.
Täytämme tehtävämme tänään täällä Israelissa,
kun rukoilemme messiaanisina juutalaisina pakanoiden puolesta,
että he ottaisivat Jeesuksen vastaan Herranaan,
ja meidät omana kansanaan ja Jumalamme Jumalanaan.
Rukoilemme heidän puolestaan, ja he nousevat kuin Ruut
ja alkavat rukoilla meidän kansamme ja maamme puolesta,
että Israel heräisi Messiaalleen Jeesukselle
ja sen silmät avautuisivat näkemään todellisen Messiaan,
Jeesuksen, elävän Jumalan Pojan.
Israel nousee ylös kuolleista,
koska Jumala nostaa Ruutin kaltaisia ihmisiä koko maailmassa
ja he sanovat: "Kansasi on kansani, ja Jumalasi on Jumalani."
He eivät vaikene nähdessään vihaa Israelia kohtaan.
He rukoilevat ja korottavat äänensä kaikkialla -
seurakunnissaan, kaupungeissaan ja maissaan - ja sanovat totuuden.
Tällaisia on jo paljon USA:ssa, Euroopassa ja arabimaissa.
Monet rakastavat Israelia
ja rukoilevat Jumalan tahdon toteutumista Israelissa.
Ja me rukoilemme heidän puolestaan. Näin Jumalan suunnitelma toteutuu.
Rukouksillamme ja rakkaudellamme toisiamme kohtaan.
Olemme yhtä, veljiä ja sisaria.
Ruut edustaa seurakuntaa ja Noomi Israelia.
Ja Booas... se nimi muuten tarkoittaa "Hänessä on voima."
Booas edustaa Jeesusta Kristusta, joka lähetti Henkensä
niin pakanoille kuin Israelin kansallekin.
Meidän täytyy ymmärtää, että olemme kaikki yhtä
Jeesuksessa Kristuksessa.
"...jos heidän hylkäämisensä on maailmalle sovitukseksi..."
Room. 11:15
"...jos heidän hylkäämisensä on maailmalle sovitukseksi..."
Siksi, että maailmassa nousisi paljon Ruutin kaltaisia.
Jumalalla on suunnitelma.
Monet ihmettelevät, miksei Israelissa vielä ole herätystä,
mutta sadepisaroita jo tulee.
Kuulemme kuin Noomi, että Herra on pitänyt huolen kansastaan.
Näemme, että vähitellen ilmestys Messiaasta täyttää tämän maan.
Pikku hiljaa alamme nähdä sitä, kiitos Herralle!
Kiitämme isiemme Jumalaa, Jeesuksen Kristuksen Isää,
ja niitä veljiä ja sisaria koko maailmassa,
jotka rukoilevat sen puolesta päivin ja öin.
Mekin rukoilemme heidän puolestaan.
"Sillä jos heidän hylkäämisensä on maailmalle sovitukseksi,
mitä heidän armoihin-ottamisensa on muuta kuin elämä kuolleista?"
Tulee siis kuolleittein ylösnousemus.
Uskon Jumalan vielä käyttävän Jeesukseen uskovia israelilaisia.
Hän lähettää meidät Siionista koko maailmaan
kertomaan Messiaan rakkaudesta ja Jeesuksen armosta.
Kerromme, mitä Jumala tekee tässä maassa.
Pikku hiljaa Jumala herättää kansansa Israelin.
Kiitos Herralle siitä herätyksestä!
Kiitämme Korkeinta Jeesuksen Kristuksen nimessä.
Kehotan teitä rukoilemaan.
Käännyn myös teidän puoleenne, jotka katsotte tätä ulkomailla.
Te jotka kuuntelette tätä sanomaa ja otatte sen vastaan sydämiinne.
Me Kristuksen seurakuntana siunaamme teitä!
Julistamme Jumalan rauhaa. Rukoilkaamme yhdessä.
Isä, täyttyköön niiden pakanoiden luku,
jotka ottavat vastaan Herramme Jeesuksen.
Sinä sen teit. Israelin hylkääminen on maailmalle sovitukseksi.
Rukoilemme, että veljemme ja sisaremme olisivat kuin Ruut.
Että he sanoisivat kuin Ruut Noomille:
"Kansasi on kansani, ja Jumalasi on Jumalani."
Siunaan heitä Jeesuksen nimessä!
Isä, rukoilemme herätystä tänne Israelin maahan
Jeesuksen Kristuksen nimessä.
Herra siunatkoon sinua ja varjelkoon sinua,
Herra valistakoon kasvonsa sinulle ja olkoon sinulle armollinen,
Herra kääntäköön kasvonsa sinun puoleesi ja antakoon sinulle rauhan.
Jeesuksen Kristuksen nimessä, aamen! Julistakaamme yhdessä:
Herramme Jeesuksen Kristuksen armo, Isän Jumalan rakkaus,
ja Pyhän Hengen osallisuus olkoon kanssamme, aamen!
Veljet ja sisaret, siunatkoon Jumala teitä!
Toivottavasti olette saaneet kylläksenne hyvää leipää!
Ps. 34:8: "Maistakaa ja katsokaa, kuinka Herra on hyvä."
Olette juoneet elävää vettä ja uutta viiniä.
Jumala siunatkoon teitä Jeesuksen nimessä!
Kunnian Kuninkaan messiaaninen seurakunta Jerusalemissa.
Olemme toimineet Jerusalemin sydämessä 7 vuotta.
Olemme nähneet Jeesuksen väkevät teot luvatussa maassa.
Kuten kaikilla Elävän Jumalan seurakunnilla,
meilläkin on erilaisia toimintamuotoja koko maassa.
Pidämme huolta myös uusista maahanmuuttajista
heidän sopeutuessaan historialliseen kotimaahansa.
Meillä on yli 10 työmuotoa, kuten nuorten toimintaa ja kotiryhmiä.
Päätehtävämme on kuitenkin evankeliumin julistaminen.
Käytämme apuna mediaa - televisiota, radiota ja internetiä.
Vaikka seurakuntamme on nuori, Jumala on antanut meille
mahdollisuuden julistaa satelliittitelevision välityksellä.
Seurakuntamme ääni kuuluu yli 180 maassa.
Saamme päivittäin kymmenittäin viestejä
parantuneista ja muuttuneista elämistä
ja sovinnoista Jumalan kanssa.
Sana Siionista on muuttanut maailman näinä lopun aikoina,
kuten Jumala lupasi Jesaja 2:3:ssa:
"Siionista lähtee laki, Jerusalemista Herran sana."
Rukoilemme, että Jerusalemista tulisi ylistyksen keskus.
Odotamme Jumalan pystyttävän jälleen Daavidin sortuneen majan
Jerusalemissa.
Haluamme kiittää kaikkia ystäviämme.
Kiitos tuestanne ja rukouksistanne!
Siunatkoon teitä Jerusalemista
Aabrahamin, Iisakin ja Jaakobin Jumala!
Siunatkoon Jumala teitä Jeesuksen väkevässä nimessä!
Suomennos: Hannele Tainio